पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना को लेकर हर तरफ नकारात्मक माहौल नजर आ रहा वहीं कुछ लोग ऐसे भी हैं जो इस नकरात्मक माहौल में भी उम्मीद का दामन थामकर सकारात्मकता का संदेश दे रहे हैं। ऐसे ही एक कोरोना रोगी हैं शहर के कोविड डेडिकेटेड हॉस्पिटल में भर्ती विजय सिहाग। विजय बताते हैं वह जब यहां आया तो बहुत सी समस्याएं आ रही थीं लेकिन हॉस्पिटल में हुई काउंसलिंग और डॉक्टरों के व्यवहार ने उसे इतना सहयोग किया कि भले ही उसकी रिपोर्ट अब तक नेगेटिव नहीं आई लेकिन वह काफी अच्छा महसूस कर रहा है।
सबसे पहले दूर की घबराहट
हॉस्पिटल के नर्सिंग स्टाफ सुखमहेंद्र सिंह बताते हैं कि हमने सबसे पहले रोगी की घबराहट दूर की। हमारे पास जब रोगी आता है तो वह काफी निराश होता है। हमने समझाया कि कोरोना ऐसा रोग नहीं कि इससे पार नहीं पाया जा सके। शुुरुआत में विजय कोरोना संदिग्ध था, फिर पॉजिटिव हुआ तो घबराया भी। इसके साथ ही ऑक्सीजन स्तर भी कम हुआ। यह काफी कम चला गया तो परेशानी भी हुई। बाद में ऑक्सीजन लगाई तो राहत मिली। अब विजय स्वस्थ होने की ओर है। उसका दूसरा सैंपल अब करवाया जाना है।
रोगी को समय दें वह हो जाता है ठीक
सिहाग बताते हैं कि रोगी को थोड़ा समय दिया जाना चाहिए। इससे उसकी धडक़न ठीक हो जाती है और वह अच्छा महसूस करता है। वहीं सिहाग के साथ आईं संतोष सिहाग का कहना था कि हॉस्पिटल मेंं उन्हें सकारात्मक सहयोग मिला। शुरू में तो रोगी की हालत खराब थी लेकिन एक सप्ताह में ही अब कोई परेशानी नजर नहीं आ रही। उनका कहना था कि कोविड प्रभारी डॉ.केएस कामरा ने उन्हें समझाया कि कोरोना ठीक नहीं होने वाला रोग नहीं है। उपचार संभव है और हम इसे करके दिखाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn